Referat af bestyrelsesmøde i Tørring beboerforening den 16. august 2016 hos Kirsten

Deltagere: Anne Dorthe, Sanne, Anne, Hanne, Kirsten (referent)

1. Regnskab og budget

Der er penge i kassen. Bestyrelsen kan se, at der kunne bruges penge på duge, stole, borde, vindbeskyttelse til pavillonen på fællesarealet, vedligehold/reparation af pavillon, måske på sigt udgifter til dræn på fællesareal. Vi blev enige om, at bestyrelsen vil udarbejde budget for 2017 til fremlægning og beslutning på generalforsamling den 7. marts 2017.

1. Boldbane

Aftalen med Steen, som ejer jorden er, at bestyrelsen kan leje arealet for et år ad gangen. Det er blevet meddelt Ivan og udvalget for boldbanen. Indtil videre har udvalget etableret en kroketbane på boldbanen. Ivan og udvalget har holdt møde med Skanderborg Turistforening/Ry Outdoor den 3. august. Ivan ville sende bestyrelsen et oplæg om planer for arealet derefter. Bestyrelsen afventer forslag fra udvalget.

Bestyrelsen inviterer boldbaneudvalget til møde den 11. januar 2017 kl. 20.00 hos Kirsten for drøftelse af fremtid for boldbane forud for generalforsamling den 7. marts 2017.

1. Risbakke og ny maling af tekst og tegning på mindesten

Anne og Hanne genoptager ”sagen” med deres respektive mænd, som de sådan næsten havde lovet ud til at ville male stenene.

1. Fællesareal på Selvejervej

Der er så vidt vi ved ikke afsat dato for arbejdsdag i efteråret. Sanne opfordrer fællesarealsudvalget til at melde dato ud snarest.

1. Øvrige arrangementer

Fællesspisning – Sanne kontakter udvalget, som hun selv er med i, og finder ud af hvornår der kunne arrangeres fællesspisning i efteråret.

Fredagsbar sidste fredag hver måned kl. 16.30 – Hanne har aftalt værter: I august er det hos Lotte og Niels. I september er det hos Hanne og Leif. Derudover skal der hermed lyde en opfordring til alle, der ønsker at være vært for fredagsbaren om, at give Hanne et praj.

Juletræstænding første søndag i advent – juletræsudvalget står for arrangementet. Udvalget består af Line og Emil ☺

1. 2-1 vej

Sanne følger op i forhold til kommunen, som ville evaluere på den etablerede 2-1 vej mellem Tulstrup og Javngyde.

1. Kommende bestyrelsesmøder: torsdag den 17. november kl. 20.00 hos Anne Dorthe, onsdag den 1. februar 2017 kl. 20.00 hos Anne. Generalforsamling tirsdag den 7. marts 2017.
2. Eventuelt

Vi var enige om, at byfestudvalget havde arrangeret en fantastisk byfest i lørdags!